Public procurement notice: Contract Notice
Published: 2017-12-28
Buyer: The Ministry of Finance
Country: ME
Contract type: Services
Procedure: Restricted procedure
CPV classification: 72000000
Submission deadline: 2018-02-16
Award criteria: Other
EU fund: ESF

Technical requirements: Finansieringsaftale vedrørende det nationale program for Montenegro for 2014 (målsætning 1 — del 1 og målsætning 2 — del 1)
Projektet skal støtte gennemførelsen af et system til centraliseret beregning af indtægter, hvilket inkluderer identificering af nødvendigt hardwareudstyr. Opgaven påbegyndes med en dybtgående analyse af den umiddelbare situation, hvilket skal hjælpe beslutningstagerne med at vælge de bedste forretningsmodeller, der skal tages i brug.
Systemet vil, når det er installeret, centralisere beregningen af indtægter for hele statens administration, ved at sikre interoperabilitet af de registrerede data fra det centrale personaleregister, der administreres af HR-administrationsmyndigheden. Det nye system skal være i overensstemmelse med de påkrævede regler og procedurer fra den nye lovgivning om offentlige lønninger. Det vil inkludere forbrugsenheder, dvs. brugere af budgetterne på det centrale statslige niveau, og vil tage højde for en senere kontrolmekanisme til udberegning af de lokale kommuner. Ydermere skal systemet være fuldt ud interoperabelt (dvs. med et SAP-finanssystem og -budgetplanlægger til dataudveksling). Kapaciteten for IT-nøglebrugere og -administratorer skal styrkes, gennemsigtigheden øges og systemets generelle sikkerhed styrkes. De resultater, der skal nås, er følgende:
— Det eksisterende system, der benyttes til beregning af indtægter analyseres, mangler identificeres og anbefalinger gives,
— Et IT-system for den centraliserede beregning af indtægter kommer på plads, er fuldt ud interoperabelt og er foreneligt med de eksisterende juridiske rammer,
Den ordregivende myndighed kan, efter eget skøn og med forbehold for tilgængelige budgetmidler, forlænge projektet og/eller udvide rammerne herfor i et omfang, der ikke overstiger den indledende kontrakts værdi. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere, og juridiske personer (der deltager enten individuelt eller i en sammenslutning (et konsortium) af tilbudsgivere), der faktisk er etableret i en medlemsstat i Den Europæiske Union eller i et valgbart land eller territorium som angivet i forordning (EU) nr 236/2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent juridisk sammenslutning eller en uformel sammenslutning, der er blevet oprettet med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikke-valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke-valgbare person er en del af et sådant.
Fysiske eller juridiske personer må kun indgive én ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end én ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG — 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter.